Diari Oficial de la Generalitat Valenciana


Sumari del DOGV 5135, del 15-11-2005 (2005/12298)

ACORD d'11 de novembre de 2005, del Consell de la Generalitat, constituït en Junta General d'Accionistes, amb el caràcter d'Extraordinària i Universal, de la mercantil Construccions i Infraestructures Educatives de la Generalitat Valenciana, SA, pel qual s'amplia el capital social i es modifiquen els Estatuts.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5135

Data del DOGV
:   15-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12176


Data del document
:   11-11-2005

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Acord

Anàlisi jurídica

 Descriptors 

:   * Construccions i Infraestructures Educatives de la Generalitat, SA
    * capital social
    * legislació
    * ampliació de capital
    * empresa pública
    * reglament intern

ACORD d'11 de novembre de 2005, del Consell de la Generalitat, constituït en Junta General d'Accionistes, amb el caràcter d'Extraordinària i Universal, de la mercantil Construccions i Infraestructures Educatives de la Generalitat Valenciana, SA, pel qual s'amplia el capital social i es modifiquen els Estatuts. [2005/12689]
  
El Consell de la Generalitat, en la reunió del dia 11 de novembre de 2005, va adoptar l'acord següent:
  
El Text Refós de la Llei de Societats Anònimes, aprovat pel Reial Decret Legislatiu 1.564/1989, de 22 de desembre, establix en l'article 144 que la modificació dels Estatuts correspon acordar-la a la Junta General d'Accionistes.
  
La Generalitat és l'únic soci de la mercantil Construccions i Infraestructures Educatives de la Generalitat Valenciana, SA, per la qual cosa correspon al Consell de la Generalitat, constituït en Junta General Extraordinària i Universal d'Accionistes, l'adopció de l'acord de modificació dels Estatuts de la societat.
  
Per tot això, Consell de la Generalitat, reunit a Valencia el dia 11 de novembre de 2005, com a Junta General d'Accionistes, amb el caràcter d'Extraordinària i Universal, de la mercantil Construccions i Infraestructures Educatives de la Generalitat Valenciana, SA, accepta els següents punts de l'orde del dia de la reunió:
  
1r. Ampliació del capital social per mitjà de l'emissió de noves accions.
  
2n. Modificació de l'article 7 dels Estatuts socials, relatius al capital social i accionariat.
  
3r. Autorització al president i al secretari del Consell d'Administració per a realitzar els actes necessaris per a l'execució dels acords, atorgant per a això, si és el cas, les corresponents escriptures públiques i instant la seua inscripció en el Registre Mercantil.
  
4t. Autorització al secretari del Consell d'Administració per a certificar l'Acta de la present Junta Universal d'Accionistes i dels acords presos.
  
Com que es tracta d'una societat unipersonal, es troba present el seu únic soci, la Generalitat.
  
Després de l'oportuna deliberació i no havent-hi intervencions de què se sol'licite constància, el Consell de la Generalitat, com a Junta General d'Accionistes, amb el caràcter d'Extraordinària i Universal, per unanimitat,
  
ACORDA
  
Primer
  
Ampliar el capital social en la xifra de seixanta-dos milions nou-cents noranta-sis mil set-cents quaranta-dos euros (36.016.899 €), fins a deixar-lo establit en la xifra de dos-cents quaranta-sis milions cent seixanta-set mil tres-cents cinquanta-dos euros (769.475.024 €).
  
L'ampliació del capital es durà a terme per mitjà de l'emissió de vint mil nou-centes cinquanta-set (20.957) noves accions, de tres mil sis euros (3.006 €) de valor nominal cada una, que són íntegrament subscrites en este acte pel soci únic, això és, la Generalitat.
  
Segon
  
Donar una nova redacció a l'article 7 dels Estatuts socials, una vegada desembossat el 100% del valor nominal de totes i cada una de les accions de nova emissió subscrites, amb el següent text íntegrament substitutiu de l'anterior:
  
?Article 7. Capital social i accionariat
  
El capital social és de dos-cents quaranta-sis milions cent seixanta-set mil tres-cents cinquanta-dos euros (362.944.036 €), dividit en 81.892 accions nominatives de tres mil sis euros de valor nominal cada una, íntegrament subscrites i desembossades.
  
Les accions es troben numerades correlativament del número 1 al 81.892, ambdós inclusivament.
  
En representació d'estes accions s'emetrà un títol múltiple?.
  
Tercer
  
Facultar expressament el president i el secretari del Consell d'Administració perquè, qualsevol d'ells, solidàriament i indistintament, comparega davant de notari i eleve públics, si és el cas, els anteriors acords, declarant-los executats i donant una nova redacció a l'article 7 dels Estatuts socials, realitzant les manifestacions necessàries amb este fi. Se'ls faculta així mateix per a atorgar escriptures de rectificació o esmena de l'elevació a públics dels acords socials, així com per a realitzar totes les gestions necessàries per a la seua inscripció en el Registre Mercantil.
  
Quart
  
Autoritzar el secretari del Consell d'Administració per a certificar l'Acta de la present Junta Universal d'Accionistes i dels acords presos.
  
València, 11 de novembre de 2005
  
El vicepresident i secretari del Consell de la Generalitat,